- Ærgerligt, at Lene Espersen ikke holder fast i sin første berettigede, vrede omkring de grove overtrædelser af reglerne for dyretransporter. Det siger SF's dyrevelfærdsordfører, Kristen Touborg. - Efter de sidste forhandlinger med justitsministeren vedrørende en ny klippekortsordning for dyretransporter, står det nu tindrende klart, at en samlet opposition er ueninge  med regeringen om den kommende klippekortsordning. Regeringen vil have seks klip i kortet, mens oppositionen kun ønsker tre klip som indebærer en betinget frakendelse, og ved næste klip falder hammeren, så man fratages retten til at transportere dyr, siger Kristen Touborg i en pressemeddelelse. Derfor kan Lene Espersen godt belave sig på, at der bliver fremsat ændringsforslag til regeringens lovforslag - når det kommer til behandling i folketinget - med to klare hovedpunkter: Større bøder og færre klip - før "hammeren falder.

Opsummering:
SF angriber regeringens bløde linje i straffen for dyremishandling under transporter